หากขับรถจากตลาดสันป่าข่อยไปทางสถานีรถไฟ ร้านนี้จะเลยตลาดมาอยู่ทางขวามือ ก่อนถึงซอยเจริยเมือง3 หน้าร้านจะมีเตาปิ้งข้าวเหนียวปิ้ง น้องที่มาด้วยแนะนำอย่างแรงว่าที่นี่ข้าวมันไส้กล้วยปิ้งอร่อยสุดใจ และด้วยความที่เป็นร้านกล้วยทอดบัตรคิว เราเลยจัดมาทั้งสองอย่างเพื่อเอามาลองชิมว่าสมคำร่ำลือไหม สำหรับกล้วยทอดรู้สึกว่าธรรมดา แต่ส่วนข้าวเหนียวปิ้งนี่ซิ ข้าวนุ่มหอมหวานมันกะทิกำลังดี กัดกับไส้กล้วยสุกที่ได้รสชาติหวานอมเปรี้ยวเล็กๆของรสกล้วยสุกมันช่างฟินจริงๆ สมแล้วกับที่ต้องรอคิวซื้อ แต่วันที่เราไปเป็นช่วงบ่ายๆของวันธรรมดาก็เลยไม่ต้องรอคิวนาน แต่ระหว่างที่ซื้อก็มีลูกค้าแวะเวียนมาอุดหนุนอยู่ตลอด ใครผ่านมาทางนี้แนะนำเลย ฟินจริงๆ